Heikki Anttonen

Heikki Anttonen (13. elokuuta 1902 Hiitola – 31. elokuuta 1941 Joutseno) oli suomalainen jääpallomaalivahti 1920-luvulla. Ammatiltaan hän oli konttoristi. Hän haavoittui kuolettavasti elokuussa 1941 jatkosodan hyökkäysvaiheessa.

Heikki Anttonen edusti aluksi jääpallossa Viipurin NMKY:ta, mutta siirtyi vuonna 1924 Susien riveihin ja olikin sen jälkeen voittamassa viittä Suomen mestaruutta ja kahta SM-hopeaa silloisen suomalaisen jääpallon huippuseuran riveissä. 

Jääpallon lisäksi Anttonen kilpaili Viipurin Urheilijoissa keskimatkojen juoksijana. Hän saavutti vuonna 1927 800 metrillä ajan 2.01,9. Työtehtävissä Anttonen työskenteli ensin konttoristina Viipurin poliisilaitoksen osoitetoimistossa, mutta siirtyi myöhemmin Enso-Gutzeitin palvelukseen Ensoon. Marraskussa 1936 paikkakunnalla perustettiin uusi urheiluseura Ylä-Vuoksen Palloseura, jonka ensimmäisessä johtokunnassa hän oli mukana.

Heikki Anttonen oli mukana talvisodan alkuvaiheessa panssarintorjuntatykistössä, josta hänet siirrettiin komppanianpäälliköksi Karjalankannakselle. Hän haavoittui maaliskussa 1940 juuri ennen talvisodan loppua. Jatkosodassa hän palveli JR 49:ssä, mutta haavoittui vakavasti Vuoksen ylityksessä Vuosalmella 21. elokuuta 1941 ja kuoli Joutsenon sotasairaalassa 10 päivää myöhemmin.

Saavutuksia
Jääpallo:
 viisi SM-kultaa 1925, 1926, 1927, 1929 ja 1930
 kaksi SM-hopeaa 1924 ja 1928

Viitteet

Suomalaiset jääpalloilijat
Suomalaiset toisessa maailmansodassa kaatuneet
Vuonna 1902 syntyneet
Vuonna 1941 kuolleet